**ამბროლაურის მუნიციპალიტეტის მეორე მოწვევის საკრებულოს**

**ოცდამეხუთე მორიგი სხდომის**

**ო ქ მ ი №22**

*ქ. ამბროლაური, ბრატისლავა რაჭის ქ. N11 26 ოქტომბერი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს ოცდამეხუთე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 23 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ჯმუხაძე, ელევნორა ბედენაშვილი, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ბეჟანი დარახველიძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის უფროსი ბეჟან კობახიძე, მერიის აქრიტექტურული ზედამხედველობის სამსახურის უფროსი ალექსანდრე ქურციკიძე. სხდომას ასევე ესწრებოდა რაჭა-ლეჩხუმ ქვემო სვანეთის სამხარეო ადმინისტრაციის, გუბერნატორის პირველი მოადგილე ქრისტინე კობახიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს მიულოცათ ამბროლაურელი მოჭიდავეების წარმატებები. აღნიშნა, რომ ეს არის ოჯახის, მწვრთვნელების დიდი შრომა და ერთობლივად შესძლეს რაჭის მსოფლიოსთვის გაცნობა. მათი წარმატება და გულშემატკივრების მადლიერება აღინიშნება ფინანსური დაჯილდოებით მუნიციპალიტეტიდან. ასლან საგანელიძემ აგრეთვე აღნიშნა, რომ გამარჯვებულებს მუნიციპალიტეტმა მოუწყო საზეიმო დახვედრა და დაფპირდა ფულადი ჯილდოს გადაცემას.

ზაალ მეტრეველმა აღნიშნა, რომ მომავალში ბიუჯეტში გავითვალისწინოთ უფრო მეტი თანხა, ეს რაჭის ისტორიისთვის მნიშვნელოვანია, თანხის გაზრდის წინააღმდეგი არ ვიქნებით, ჭიდაობის ფედერაციამ უნდა უზრუნველყოს მწვრთვნელს აღიარება და წახალისება, ასევ არ უნდა დაიკარგოს მწვრთვნელის აღმზრდელის, იაგო სირაძის დამსახურებაც, რომლის გადაცემული ესტაფეტა, ლევან ბარსონიძემ ღირსეულად გააგრძელა.

სხდომის თავმჯდომარემ, საკრებულოს თავმჯდომარე, ასლან საგანელიძემ წარადგინა დღის წესრიგი და განმარტება გააკეთა დღის წესრიგით წარმოდგენილ საკითხებზე. აღნიშნა, რომ კანონმდებლობის შესაბამისად მერს ინიცირებული საკითხები ემატება განსახილველ საკითხებს, რომელზეც განმარტებას გააკეთებს მუნიციპალიტეტის მერი.

ზვიად მხეიძემ მიესალმა საკრებულოს წევრებს, მიულოცა ყველას მოჭიდავეების წარმატებები, მადლიერება გამოხატა გამარჯვებულების ოჯახის და მწვრთვნელის მიერ, რომ ასეთი სპორტსმენები აღზარდეს, რასაც მუნიციპალიტეტის მიერ აღჭურვილმა დარბაზმაც ხელი შეუწყო, მაქსიმალურად მოხდება ბიუჯეტის შესაძლებლობის ფარგლებში მათი ფულადი დაჯილდოება, სამომავლოდ უნდა მოხდეს პროგრამის ცვლილება, გაიმიჯნოს კატეგორიები და გაიზარდოს თანხები, ეს წარმატება სასიხარულოა მთელი საქართველოსთვის და მითუმეტეს რაჭისთვის. მადლობა ოჯახებს, რომლებმაც ბევრი მოიკლეს და ამ შედეგის მიღწევაში ხელი შეუწყვეს შვილებს. ზვიად მხეიძემ საკრებულოს წარუდგინა დასამატებელი საკითხები, ისაუბრა იმ პროგრამებზე, რომლის დაფინანსებაც მოხდება წარმოდგენილი ბიუჯეტის ცვლილებით, აღნიშნა, რომ საჭიროა თანხების გაზრდა, კერძოდ: ზამთრის გათბობისთვის სოციალურად დაუცველი ოჯახების დახმარების თანხები გაიზრდება 4000 ლარით, გათვალისწინებულია გ. საღარაძის სახელობის ტურნირის დასაფინანსებელი თანხა, რომელიც პანდემიის გამო რამდენიმე წელია არ ჩატარებულა და მიმდინარე წელსაც არ იყო დაგეგმილი, სოფელ ნიკორწმინდაში წყლის სისტემის დაზიანებით გაზრდილი ელექტრო ენერგიის საჭირო თანხის დამატება, ასევე სპორტსმენების დასაჯილდოებლად გასაცემი თანხა, ყოველივე აისახება ცვლილებაში. ასევე ისაუბრა მეორე საკითხზე, რომელიც სოფლის ამბულატორიების სახელმწიფოსთვის ეტაპობრივ გადაცემას ეხება, კერძოდ: ამ ეტაპზე მოხდება სოფელ ჭრებალოს და სოფელ ქვიშარის ამბულატორიის გადაცემა.

ასლან საგანელიძემ აღნიშნა, რომ ბიუჯეტის ცვლილებაში უნდა ყოფილიყო ასახული სოფელ ველევში ფანჩატურის მოწყობის თანხები, მაგრამ თანხის ასახვიდან სამუშაოების დაწყებამდე მიმდინარე პროცესების განხორციელებისთვის საჭირო დრო, გამოიწვევს ზამთრის პერიოდის გამო სამუშაოების შეუსრულებლობას და ამ თანხის ასახვა მოხდება გაზაფხულზე.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:23; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის არქიტექტურული ზედამხედველობის სამსახურის ხელმძღვანელის ანგარიში 2022 წლის 01 იანვრიდან 01 ოქტომბრამდე გაწეული საქმიანობის შესახებ

*მომხსენებელი ალექსანდრე ქურციკიძე - ამბროლაურის მუნიციპალიტეტის მერიის პირველადი სტრუქტურული ერთეულის არქიტექტურული ზედამხედველობის სამსახურის უფროსი*

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

1. ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის არქიტექტურული ზედამხედველობის სამსახურის ხელმძღვანელის ალექსანდრე ქურციკიძის ანგარიში 2022 წლის 01 იანვრიდან 01 ოქტომბრამდე გაწეული საქმიანობის შესახებ

*ანგარიში თან ერთვის*

ალექსანდრე ქურციკიძე მიესალმა საკრებულოს წევრებს, და წარუდგინა ანგარიში, გაწეული საქმიანობის შესახებ. მან ყურადღება გაამახვილა იმ მეწარმეებზე, რომლებიც მუშაობდნენ გზების სარეაბილიტაციო სამუშაოებზე და დაეკისრათ საჯარიმო სანქციები.

ამირან ლომთაძემ აღნიშნა, რომ ანგარიში განხილული იყო სრულყოფილად კომისიის სხდომებზე, მაგრამ თბილისში მომხდარი შემთხვევის გამო ხომ არ არის საჭირო უსაფრთხოების საკითხების დაცვის მიზნით გადაიხედოს ყველა პროექტი? რამდენად საკმარისია ინტელექტუალური რესურსი იმისთვის, რომ სრულყოფილად მოხდეს პროექტების ზედამხედველობა? ასევე შეკითხვა დასვა ბრატისლავა რაჭის ქუჩის და მახალდიანის ქუჩის რეაბილიტაციის სამუშაოებზე.

ამირან ლომთაძის დასმულ შეკითხვებზე განმარტება გააკეთა ალექსანდრე ქურციკიძემ.

ქრისტინე კობახიძემ გაიზიარა ამირან ლომთაძის დამოკიდებულება უსაფრთხოების საკითხებზე და მიმართა მერს მოხდება თუ არა ამ მიმართულებით ყველა პროექტის გადამოწმება?

ზვიად მხეიძემ აღნიშნა, რომ უსაფრთხოების მხრივ მოხდება შესაბამისი დასკვნის მოთხოვნა და პროექტების მომავალში ისე მიღება. მან ასევე ისაუბრა თუ რა პროცესებია მახალდიანის ქუჩის და ბრატისლავა რაჭის ქუჩის რეაბილიტაციის სამუშაოებზე.

ანა გურგენიძემ დასვა შეკითხვა თუ რა ღონისძიებებს ატარებს მერია სოფელ ნიკორწმინდაში უნებართვო მშენებლობების მიმართულებით.

ზვიად მხეიძემ, ალექსანდრე ქურციკიძემ აღნიშნეს, რომ სოფელ ნიკორწმინდაში ზოგიერთ ობიექტს არ აქვს მშენებლობის ნებართვები, რის გამოც მოხდა გაფრთხილების წერილობით მიწერა დოკუმენტების გამოსწორების და სხვა მოთხოვნების დაკმაყოფილების თაობაზე. თუ კანონმდებლობით განსაზღვრულ ვადებში არ მოხდა გამოსწორება გაგრძელდება შესაბამისი რეაგირებები. ასევე აღნიშნა, რომ უნებართვო მშენებლობის საკითხებზე მოხდა საინფორმაციო ბარათების გამოკვრა.

ალეკო ქურციკიძემ ისაუბრა სამსახურის თანამშრომლების კვალიფიკაციაზე, მოხდა კადრების გადამზადება და ორი ახალგაზრდა თანამშრომელი ჩამოყალიბდნენ კარგ სპეციალისტად. მან ასევე აღნიშნა, რომ ტექნიკურ უნივერსიტეტთან გვაქვს კავშირი კადრების მოძიების მიზნით, მაგრამ დაბალი ანაზღაურების გამო კადრების მოზიდვა ვერ ხდება.

ზაალ მეტრეველმა აღნიშნა, რომ მაღალი ანაზღაურების გამო ხდება კადრების გადინება და მუნიციპალიტეტიდან ახლგაზრდების გასვლა, კერძო სექტორში მეტი ანაზღაურებაა და დაინტერესებაა შესაბამისად.

ბეჟან დარახველიძემ აღნიშნა, რომ უნდა გაიზარდოს კერძო სექტორი და დაისახოს გამოსწორების გზები რომ გაუმჯობესდეს მდგომარეობა.

ამირან ლომთაძემ აღნიშნა, რომ დაინტერესების მიზნით უნდა მოხდეს პრემირების წესის გააქტიურება, ობიექტურად გამოყენება და არა ყველასთვის თანაბრად გადანაწილება.

ქრისტინე კობახიძემ აღნიშნა, რომ წელს მოსწავლე ახალგაზრდობის ცენტრის და მთავრი ბიბლიოთეკის გათბობის საკითხები უნდა მოგვარებულიყო, მაგრამ პრივატიზაციის მუნიციპალური გემის შეუსრულებლობის გამო, შესაბამისი თანხები არ აისახა ბიუჯეტში, ამიტომ უნდა მოხდეს ამ სამსახურის თანამშრომლებთან შეხვედრა და მიზეზების გაცნობა, რომ არ მოჰყვეს მათი განაწყენება.

ზვიად მხეიძემ აღნიშნა, რომ გაიზარდა მუნიციპალიტეტის ხარჯები საწვავის და საკვების ფასების გაზრდის გამო, შესაბამისად ვერ მოხერხდა გათბობის თანხების გამოყოფა.

ასლან საგანელიძემ აღნიშნა, რომ ამ ეტაპზე უმჯობესია მოსწავლე ახალგაზრდობის და ბიბილოთეკის შენობის ფანჯრების მოწესრიგება მოხდეს და შემდეგ ვიზრუნოთ გათბობის საკითხზე, რომ არ მოხდეს გათბობის ხარჯების უშედეგოდ ხარჯვა.

ქრისტინე კობახიძემ საკრებულოს წევრებს მიმართა სხვადასხვა პრობლემურ და მნიშნელოვან საკითხებზე, კერძოდ, მან ისაუბრა: ,,ვარდისფერი კვირეულის“ ფარგლებში ექიმების მოწვევის და ნაკლები ინფორმაციის გამო, მოსახლეობის გამოუცხადებლობით შექმნილი უხერხულობის თაობაზე, პირველ კლასელებისთვის თვალის კვლევების ჩატარების გამო ოფთალმოლოგის მოწვევის და ინფორმაციის გავრცელების საჭიროებებზე, ამბროლაურში ემერჯენსის მოწყობის საკითხებზე, სმენა დაქვეითებულების დახმარების საკითხებზე, ქალთა ორგანიზაციის მიერ ბევრი საჭირო და კარგი ღონისძიებების დაგეგმვის თაობაზე. მან აღნიშნა, რომ იმდენი კარგი საქმე კეთდება მოსახლეობისთვის, რომ, ამ დროს არ უნდა ჰქონდეს მნიშვენლობა ვინ გეგმავს და აწყობს მას, უნდა იყოს აქტიურობა და ჩართულობა ყველას, მერიის მხარდაჭერა და ორგანიზებაში დახმარება მნიშვნელოვანია, აუცილებელია საკრებულოს წევრების დახმარება, ჩართულობა, აქტიურობა და მათი დახმარებით ინფორმაციის ყველა მოქალაქემდე მიტანა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის არქიტექტურული ზედამხედველობის სამსახურის ხელმძღვანელის 2022 წლის 01 იანვრიდან 01 ოქტომბრამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:23; წინააღმდეგი: 0;

**გადაწყვიტეს:** ამბროლაურის მუნიციპალიტეტის მერიის არქიტექტურული ზედამხედველობის სამსახურის ხელმძღვანელის 2022 წლის 01 იანვრიდან 01 ოქტომბრამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ განკარგულების დამტკიცების საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ განკარგულება დამტკიცდეს.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების მიღების საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** მიღებულ იქნეს „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\29.06.2022წ..aac) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე